b"\n_START_ARTICLE_\nFain\xc3\xa9\n_START_SECTION_\nOr\xc3\xadgens\n_START_PARAGRAPH_\nEl plat \xc3\xa9s originari de G\xc3\xa8nova, i molt t\xc3\xadpic de Lig\xc3\xbaria i Toscana (Pisa i Liorna) (It\xc3\xa0lia). A It\xc3\xa0lia se la hi coneix com a farinata, cecina o coca di ceci. Despr\xc3\xa9s es va escampar la seva preparaci\xc3\xb3 cap al Piemont i els immigrants italians van viatjar amb els seus costums fins a les pizzeries del R\xc3\xado de la Plata, a Buenos Aires i a Montevideo, on sol consumir-se acompanyant la pizza._NEWLINE_Tamb\xc3\xa9 se l'hi serveix amb formatge mozzarella, orenga, all i julivert entre moltes variants pr\xc3\xb2pies de cada establiment gastron\xc3\xb2mic. Al nord d'\xc3\x80frica, al Marroc, la col\xc2\xb7lectivitat sefard\xc3\xad anomena calentita un plat igual a la fain\xc3\xa9 genovesa. La calentita \xc3\xa9s el plat nacional de Gibraltar, on va ser adoptada al segle XVII per causa de la pres\xc3\xa8ncia d'una nombrosa comunitat genovesa a la ciutadella, o per ventura amb els lligams comercials amb la Barbaria, on es menja un plat molt similar amb el nom de karantita. A Ni\xc3\xa7a se la coneix com a socca i com a fain\xc3\xa9 a S\xc3\xa0sser (Sardenya), on \xc3\xa9s plat t\xc3\xadpic.\n_START_SECTION_\nLa fain\xc3\xa1 a Buenos Aires\n_START_PARAGRAPH_\nLa fain\xc3\xa9, portada per immigrants genoveses a la primeria del segle XX, \xc3\xa9s un plat caracter\xc3\xadstic de la gastronomia d'Argentina._NEWLINE_A Buenos Aires, es ven a diverses pizzeries tradicionals. \xc3\x89s molt com\xc3\xba menjar-la acompanyada d'una porci\xc3\xb3 de pizza (\xc2\xabPizza a caballo\xc2\xbb).\n_START_SECTION_\nEl fain\xc3\xa1 a Uruguai\n_START_PARAGRAPH_\nA Uruguai, fain\xc3\xa1 \xc3\xa9s una paraula masculina._NEWLINE_La hist\xc3\xb2ria del fain\xc3\xa1 a Uruguai es remunta a 1915, quan els Guido, dos germans piemontesos van arribar a Montevideo, portant en les seves maletes la recepta tradicional de la farinata, coneguda col\xc2\xb7loquialment com a fain\xc3\xa1. Els principals molins ofereixen al comprador envasos de farina de cigr\xc3\xb3 ja preparada per a l'elaboraci\xc3\xb3 casolana i r\xc3\xa0pida del fain\xc3\xa1. La pizza, el fain\xc3\xa1 i el chivito s\xc3\xb3n les tres menges de tipus fast food nacionals que formen part de la gastronomia de l'Uruguai. El 27 d'agost se celebra el dia del fain\xc3\xa1.\n_START_SECTION_\nRecepta\n_START_PARAGRAPH_\nLa fain\xc3\xa1 t\xc3\xa9 diverses formes de preparar-se i una infinitat de receptes. Les m\xc3\xa9s comunes parlen d'unir els ingredients, deixar-los reposar i despr\xc3\xa9s cuinar-los en un forn a m\xc3\xa9s de 180 graus entre 30 i 45 minuts. La recepta b\xc3\xa0sica de fain\xc3\xa1 consisteix a barrejar 1/4 en pes de farina de cigrons i 3/4 en pes d'aigua, sal i pebre a gust, la qual cosa re\xc3\xafx en una massa gaireb\xc3\xa9 l\xc3\xadquida a la qual s'afegeix oli i despr\xc3\xa9s \xc3\xa9s enfornada fins que se solidifica."